ขอสอบถามครับ มีอาการปวดหัวครับแต่ไม่มากในขณะที่ไอ หรือก้มหน้าครับ แต่ตอนอยู่เฉยๆก็ปกติดีไม่มีอะไรครับ แบบนี้เป็นอะไรหรอครับ ขอบครับผม
สวัสดีค่ะ อาการปวดหัวไม่มาก เป็นขณะที่ไอหรือก้มหน้า อาจจะเกิดจากปวดหัวจากการใช้งาน คือปวดกล้ามเนื้อที่อยู่รอบๆศีรษะ สัมพันธ์กับการใช้งานสายตา โดยเมื่อมีการขยับกล้ามเนื้อรอบๆเช่นตอนไอ หรือก้มลงอาจทำให้ปวดมากขึ้นได้ สาเหตุอื่นๆเช่นปวดไมเกรน มักปวดข้างเดียว มีคลื่นไส้ หรือเป็นปวดจากอาการในสมอง เช่นมีเนื้องอกในสมอง มักจะต้องปวดรุนแรง ปวดมากขึ้นเรื่อยๆ ปวดมากตอนเช้าและมีอาเจียนพุ่งการดูแลตัวเองเบื้องต้น พักผ่อน พักการใช้งานสายตา รับประทานยาแก้ปวด ยาแก้อักเสบที่ไม่ใช่สเตียรอยด์เพื่อบรรเทาอาการได้ถ้าปวดมาก หลีกเลี่ยงการทำท่าทางที่กระตุ้นให้มีอาการและสังเกตอาการค่ะ ถ้ายังปวดมากขึ้นเรื่อยๆ พักหรือกินยาร่วมด้วยแล้วไม่ดีขึ้น ปวดจนทำให้ทำงานหรือนอนหลับไม่ได้ตามปกติ มีอาเจียน ควรไปพบแพทย์